Tengku Abd Rahman Ibni Sultan Ahmad Shah

Yang Amat Mulia Tengku Muda Tengku Abd Rahman Al-Haj ibni Almarhum Sultan Haji Ahmad Shah Al-Musta’in Billah (diputerakan pada  di Istana Mangga Tunggal, Pekan, Pahang) merupakan anakanda kelima dan putera kedua kepada Sultan Ahmad Shah Al-Musta’in Billah dan Tengku Ampuan Afzan.

Kehidupan awal 
Tengku Abd Rahman merupakan paduka anakanda kelima daripada tujuh adik-beradik kepada Almarhum Paduka Ayahanda Sultan Haji Ahmad Shah dan Almarhumah Tengku Ampuan Hajah Afzan. Beliau juga adalah adinda kepada Sultan Pahang ke-6, Al-Sultan Abdullah Ri'ayatuddin Al-Mustafa Billah Shah. Beliau melanjutkan pengajian di Harrow College Middlesex, United Kingdom dan telah berjaya menamatkan pengajian di peringkat Ijazah Sarjana Pentadbiran Perniagaan (MBA).

 Jumaah Pemangku Sultan Pahang  

Tengku Abd Rahman telah dilantik sebagai Pengerusi Jumaah Pemangku Sultan Pahang pada 15 Februari 2019 hingga 15 Disember 2019.

Pelantikan beliau diadakan mengikut Fasal 1 (a) Perkara 18 (Bahagian Pertama) Undang-undang Tubuh Kerajaan negeri iaitu jika sekiranya Raja Pemerintah dipilih memegang jawatan Seri Paduka Baginda Yang di-Pertuan Agong, maka Raja Pemerintah boleh melantik Pemangku Raja atau Jumaah Pemangku Raja bagi menunaikan tugas-tugas diraja sehingga sampai masanya baginda berhenti menjalankan tugas Seri Paduka Baginda Yang di-Pertuan Agong.

Sementara adinda beliau, Tengku Arif Temenggong Tengku Fahad Mua’adzam Shah pula dilantik menjadi Ahli Jumaah Pemangku Raja Pahang juga bagi tempoh yang sama.

Lima lagi yang Ahli Jumaah Pemangku Sultan yang dilantik, menjalankan tugas secara bergilir-gilir mengikut tempoh yang telah ditetapkan.http://www.kosmo.com.my/terkini/tengku-muda-pahang-dilantik-menjadi-pengerusi-jumaah-pemangku-raja-1.846217/

+ Jumaah Pemangku Sultan Pahang Nama  Gelaran  Catatan  Tempoh  Tengku Abd Rahman ibni Sultan Ahmad Shah  Tengku Muda Pahang  Pengerusi  15 Februari 2019 - 15 Disember 2019 Tengku Fahad Mua’adzam Shah ibni Sultan Ahmad Shah  Tengku Arif Temenggong  Ahli  15 Februari 2019 - 15 Disember 2019 Tengku Meriam binti Sultan Ahmad Shah  Tengku Puteri Seri Lela Wangsa  Ahli  15 Februari 2019 - 15 April 2019 Tengku Muhaini binti Sultan Ahmad Shah  Tengku Puteri Seri Teja  Ahli  16 April 2019 - 16 Jun 2019 Tengku Aishah binti Sultan Ahmad Shah  Tengku Puteri Seri Kemala  Ahli  17 Jun 2019 - 17 Ogos 2019  Tengku Nong Fatimah binti Sultan Ahmad Shah  Tengku Puteri Seri Lela Manja  Ahli  18 Ogos 2019 - 18 Oktober 2019 Tengku Shahariah binti Sultan Ahmad Shah  Tengku Puteri Bongsu  Ahli  18 Oktober 2019 - 15 Disember 2019

Terasul, gelaran, kurniaan dan lambang

Terasul dan gelaran
 23 Ogos 1960 – 8 Mei 1974 : Yang Mulia Tengku Abd Rahman ibni Tengku Ahmad Shah 
 8 Mei 1974 – 24 Oktober 1986 : Yang Amat Mulia Tengku Abd Rahman ibni Sultan Haji Ahmad Shah Al-Musta’in Billah
 24 Oktober 1986 - 15 Februari 2019 : Yang Amat Mulia Tengku Muda Tengku Abd Rahman Al-Haj ibni Sultan Haji Ahmad Shah Al-Musta’in Billah
 15 Februari 2019 – 22 Mei 2019 : Yang Amat Mulia Tengku Muda Tengku Abd Rahman Al-Haj ibni Sultan Haji Ahmad Shah Al-Musta’in Billah, Pengerusi Jumaah Pemangku Raja Pahang
 22 Mei 2019 — 15 Disember 2019 : Yang Amat Mulia Tengku Muda Tengku Abd Rahman Al-Haj ibni Almarhum Sultan Haji Ahmad Shah Al-Musta’in Billah, Pengerusi Jumaah Pemangku Raja Pahang
 15 Disember 2019 – kini : Yang Amat Mulia Tengku Muda Tengku Abd Rahman Al-Haj ibni Almarhum Sultan Haji Ahmad Shah Al-Musta’in Billah

Kurniaan Darjah Kebesaran
YAM Tengku Abd Rahman telah dikurniakan.

 50px Darjah Kerabat Sri Indera Mahkota Pahang Yang Amat Dihormati (DK II)
 50px Darjah Sri Sultan Ahmad Shah, Dato' Sri (SSAP)
 60px Darjah Sri Indera Mahkota Pahang, Dato' Indera (SIMP)

Nama penuh Tengku Abd Rahman berserta gelaran rasmi ialah.

Yang Amat Mulia Tengku Muda Tengku Abd Rahman Al-Haj ibni Almarhum Sultan Haji Ahmad Shah Al-Musta'in Billah, DK II, SSAP, SIMP (Pahang)

 Keturunan 

Rujukan

Pautan luar

Kategori:Kelahiran 1960
Kategori:Orang hidup
Kategori:Kerabat diraja Pahang
Kategori:Penerima Darjah Kerabat Sri Indera Mahkota Pahang II
Kategori:Penerima Darjah Sri Sultan Ahmad Shah Pahang